Hvis man går på det sociale medie Twitter søndag aften, er der ekstremt mange kattefotos.

Det er noget så sært som belgiske Twitter-brugeres egen lille humoristiske anti-terroraktion.

Tidligere på aftenen var der hektisk aktivitet på sociale medier, hvor beboere i Bruxelles lagde billeder op af militærkøretøjer i midten af Bruxelles under hashtagget #BrusselsLockdown. Mange var paf over, at den indre by nærmest så ud, som om den var under belejring, fordi så meget militær var til stede.